CELEX: 32010R0574
Language: hu
Date: 2010-06-30 00:00:00
Title: A Bizottság 574/2010/EU rendelete ( 2010. június 30. ) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IFRS 1 és az IFRS 7 nemzetközi pénzügyi beszámolási standard tekintetében történő módosításáról  (EGT-vonatkozású szöveg )

1.7.2010   
            
            
               HU
            
            
               Az Európai Unió Hivatalos Lapja
            
            
               L 166/6
            
         A BIZOTTSÁG 574/2010/EU RENDELETE
   (2010. június 30.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IFRS 1 és az IFRS 7 nemzetközi pénzügyi beszámolási standard tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               A Nemzetközi Számviteli Standard Testület (IASB) 2010. január 28-ánAz első alkalmazók korlátozott mentessége az IFRS 7 szerinti összehasonlító közzétételek alól címen közzétette az IFRS 1 nemzetközi pénzügyi beszámolási standard módosítását (a továbbiakban: az IFRS 1 módosítása). Mivel az IFRS-eket először alkalmazó gazdálkodó egységek nem élhetnek azzal a könnyítéssel, amelynek értelmében a 2009. december 31. előtt véget érő összehasonlító időszakok tekintetében nem kötelező az IFRS 7 szerinti, valós értéken történő értékeléssel és likviditási kockázattal kapcsolatos összehasonlító közzétételek újra-közlése, az IFRS 1 módosításának célja, hogy ezen gazdálkodó egységek számára alternatív könnyítési lehetőséget teremtsen.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy az IFRS 1 módosítása megfelel az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak. Az Európai Pénzügyi Beszámolási Tanácsadó Csoport (EFRAG) véleményeinek objektivitását és semlegességét a Bizottság számára véleményező Standard Tanács Felülvizsgálati Csoport felállításáról szóló 2006. július 14-i 2006/505/EK bizottsági határozattal (3) összhangban a Standard Tanács Felülvizsgálati Csoport megvizsgálta az EFRAG véleményét, és a Bizottságot arról tájékoztatta, hogy az kiegyensúlyozott és objektív.
            
         
               (4)
            
            
               Az IFRS 1 módosításának elfogadása a nemzetközi számviteli standardok közötti összhang biztosítása érdekében maga után vonja az IFRS 7 nemzetközi pénzügyi beszámolási standard módosítását.
            
         
               (5)
            
            
               Az 1126/2008/EK rendeletet ezért ennek megfelelően módosítani kell.
            
         
               (6)
            
            
               Az ebben a rendeletben előírt intézkedések összhangban vannak a számviteli szabályozó bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet melléklete a következőképpen módosul:
   
               1.
            
            
               Az IFRS 1 nemzetközi pénzügyi beszámolási standard e rendelet mellékletének megfelelően módosul.
            
         
               2.
            
            
               Az IFRS 7 e rendelet mellékletének megfelelően módosul.
            
         2. cikk
   Az IFRS 1 és az IFRS 7 módosítását az e rendelet mellékletében meghatározott formában minden társaságnak legkésőbb a 2010. június 30. után kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. június 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      (3)  HL L 199., 2006.7.21., 33. o.
   
      MELLÉKLET
      
         NEMZETKÖZI SZÁMVITELI STANDARDOK
      
      
                  IFRS 1
               
               
                  Az IFRS 1 módosítása Az első alkalmazók korlátozott mentessége az IFRS 7 szerinti összehasonlító közzétételek alól
                  
               
            
                  IFRS 7
               
               
                  Az IFRS 7 Pénzügyi instrumentumok: közzétételek standard módosítása
               
            
         Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen.
      
         AZ ELSŐ ALKALMAZÓK KORLÁTOZOTT MENTESSÉGE AZ IFRS 7 SZERINTI ÖSSZEHASONLÍTÓ KÖZZÉTÉTELEK ALÓL
         (Az IFRS 1 módosítása)
         
            Az IFRS 1
         
         
            
               A nemzetközi pénzügyi beszámolási standardok első alkalmazása standard módosítása
            
         
         A standard kiegészül a 39C. bekezdéssel.
         HATÁLYBALÉPÉS NAPJA
         
                     39C.
                  
                  
                     A 2010 januárjában kibocsátott Az első alkalmazók korlátozott mentessége az IFRS 7 szerinti összehasonlító közzétételek alól (Az IFRS 1 módosítása) a standardot kiegészítette az E3. bekezdéssel. A gazdálkodó egységnek ezt a módosítást a 2010. július 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie.
                  
               
      
         E. Függelék
         
            Rövid távú mentességek az IFRS-ek alól
         
         A standard kiegészül egy címmel, az E3. bekezdéssel és egy lábjegyzettel.
         
            Pénzügyi instrumentumokra vonatkozó közzétételek
         
         
                     E3.
                  
                  
                     Az első alkalmazó alkalmazhatja az IFRS 7 standard 44G. bekezdésének átmeneti rendelkezéseit. (1)
                     
                  
               
      
         Függelék
         
            Az IFRS 7 standard módosítása
         
         
            
               Pénzügyi instrumentumok: közzétételek
            
         
         A 44G. bekezdés módosul (az új szöveget aláhúzás, a törölt szöveget áthúzás jelzi) és kiegészül egy lábjegyzettel.
         HATÁLYBALÉPÉS NAPJA ÉS ÁTTÉRÉS
         
                     44G.
                  
                  
                     A 2009 márciusában kibocsátott A pénzügyi instrumentumokra vonatkozó közzétételek javítása (az IFRS 7 standard módosításai) módosította a 27., a 39. és a B11. bekezdést és hozzáadta a 27A., a 27B., a B10A. és a B11A–B11F. bekezdéseket. A gazdálkodó egységnek ezeket a módosításokat a 2009. január 1-jén vagy azt követően kezdődő éves időszakokra kell alkalmaznia. A gazdálkodó egységnek nem kell közzétennie a módosítások által előírt adatokat:
                     
                                 (a)
                              
                              
                                 azon éves vagy évközi időszakok esetében, beleértve a pénzügyi helyzetre vonatkozó kimutatásokat is, amelyeket 2009. december 31. előtt véget érő éves összehasonlító időszakon belül prezentálnak, vagy
                              
                           
                                 (b)
                              
                              
                                 azon pénzügyi helyzetre vonatkozó kimutatások esetében, amelyek a legkorábbi összehasonlító időszak kezdetére, egy 2009. december 31. előtti napra vonatkoznak.
                              
                           
               A korábbi alkalmazás megengedett. Ha a gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie. (2)
         
      
      
         (1)  Az E3. bekezdés a 2010 januárjában kibocsátott Az első alkalmazók korlátozott mentessége az IFRS 7 szerinti összehasonlító közzétételek alól (Az IFRS 1 módosítása) következményeként került be a standardba. Az utólag ismertté vált tények esetleges felhasználásának elkerülése érdekében és azért, hogy az első alkalmazók ne kerüljenek hátrányos helyzetbe a már jelenleg is IFRS-ek szerint beszámolót készítőkhöz képest, a Testület úgy döntött, hogy az első alkalmazóknak meg kell engedni, hogy ugyanolyan átmeneti mentességeket élvezhessenek, mint azok a gazdálkodó egységek, amelyek pénzügyi kimutatásaikat jelenleg is A pénzügyi instrumentumokra vonatkozó közzétételek javítása (az IFRS 7 standard módosításai) által módosított IFRS-eknek megfelelően készítik.
      
         (2)  A 44G. bekezdés a 2010 januárjában kibocsátott Az első alkalmazók korlátozott mentessége az IFRS 7 szerinti összehasonlító közzétételek alól (Az IFRS 1 módosítása) következményeként módosult. A Testület azért módosította a 44G. bekezdést, hogy tisztázza következtetéseit és a tervezett áttérést A pénzügyi instrumentumokra vonatkozó közzétételek javítása (az IFRS 7 standard módosításai) vonatkozásában.